Temeljem članka 29. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (“Narodne novine“ broj 26/15), članka 29. Pravilnika o financiranju programa, projekata i manifestacija od interesa za opće dobro koje provode udruge na području Općine Barban („Službene novine Općine Barban“ broj 6/25) i članka 34. Statuta Općine Barban („Službene novine Općine Barban“ broj 22/13, 12/18, 60/21, 4/22 i 1/25), Općinski načelnik Općine Barban dana 27. kolovoza 2026. godine donosi
ODLUKU 

o dodjeli financijskih sredstava za manje projekte od interesa za opće dobro koje provode udruge na području Općine Barban u 2026. godini
Članak 1.

Ovom odlukom utvrđuju se iznosi sredstava financijske potpore udrugama koje su se prijavile na Javni poziv za dodjelu potpora malih vrijednosti iz Proračuna Općine Barban za 2026. godinu namijenjenih financiranju manjih projekata od interesa za opće dobro koje provode udruge na području Općine Barban, objavljen 23. travnja 2026. godine, te koje su prošle postupak formalne provjere i procjene kvalitete projekta.
Članak 2.

	U razdoblju od 9. lipnja 2026. do 27. kolovoza 2026. godine pristigla je jedna prijava na Javni poziv, te je nakon provedene provjere i procjene projekta, na temelju Prijedloga za odobravanje financijskih sredstava za programe ili projekte, dodijeljena financijska potpora Općine Barban u iznosu od 2.000,00 EUR Udruzi Pulske mažoretkinje za projekt „Barban u svjetlu mažoret plesa“.
POTPORE MALIH VRIJEDNOSTI RAZNIH PODRUČJA

	Redni broj
	Udruga
	Projekt
	Iznos financijske potpore Općine Barban

	1.
	Udruga Pulske mažoretkinje – sekcija Barban
	Barban u svjetlu mažoret plesa
	2.000,00 EUR


Članak 3.

U Proračunu Općine Barban za 2026. godinu za dodjelu potpora male vrijednosti za različita područja osigurana su sredstva u ukupnom iznosu od 8.000,00 EUR.

Od dana objave Javnog poziva do dana donošenja ove Odluke dodijeljene su potpore u ukupnom iznosu od 1.500,00 EUR, dok se ovom Odlukom dodjeljuju potpore u ukupnom iznosu od 2.000,00 EUR. Slijedom navedenog, nakon dodjele potpora temeljem ove Odluke, preostala raspoloživa sredstva iznose 4.500,00 EUR.

Javni poziv za dodjelu potpora male vrijednosti otvoren je do 31. prosinca 2026. godine, odnosno do iskorištenja raspoloživih proračunskih sredstava.

Članak 4.
Nadležnost nad provedbom aktivnosti kao provedbeno tijelo ima Jedinstveni upravni odjel Općine Barban.
Članak 5.

Ova Odluka stupa na snagu danom donošenja, a bit će objavljena na službenim mrežnim stranicama Općine Barban.

